送劍浦王丞
作者：陳宓
朝代：宋

paragraphs: 二松雖在眼，三徑每興思。
到官未數月，歸袖西風披。
雅志不可屈，凌晨騎難追。
視彼嗜進者，寧能無忸怩。
月湖老居士，勇退世所知。
年未至謝事，一疏攄天墀。
卧家不肯出，八年山水嬉。
秀句滿泉石，無因寄目窺。
見爲我致謝，吾今鬢成絲。
試郡了無術，空餐愧鰥嫠。
行矣還山林，逢人頻寄詩。